《后薄薄酒二首 其二》
宋代·朱之才

薄酒粗衣吾何悲，丑妇自丑吾不知。道眼混圆宜不二，美恶妍不无殊归。

瓦罍石臼斟吾酒，脱粟藜羹皆可口。醉境陶然无后忧，玉盌浮蛆彼何有。

汉文天子犹弋绨，士服粗布乃所宜。要绳屐葛同一暖，雾縠冰纨徒尔为。

无盐如漆后齐桓，孟光举臼配伯鸾。古来倾城由哲妇，有国乃令家国安。

我能遣妇缝粗对妇饮薄，傍人大笑吾不恶。

作者简介：朱之才（约公元一一一五年前后在世）字师美，洛西三乡人。生卒年均不详，约金建国初前后在世。宋崇宁间（公元一一o四年左右）登第。入齐为谏官，坐直言黜为泗水令。尊乞闲退寓嵫阳，自号庆霖居士。之才工诗，有霖堂集《中州集》传於世。